***תשובה במשנתו של הרב קוק***

**1)הקדמה לאורות התשובה**

זה כמה אני נלחם מלחמה פנימית ורוח חזקה דוחפת אותי לדבר על דבר התשובה וכל רעיונתי רק בה הם מרוכזים. התשובה תופסת את חלק היותר גדול בתורה ובחיים, עליה בנויות כל התקוות האישיות והצבוריות...

**2)אורות הקודש חלק ב' עמוד תקלז - "תורת ההתפתחות"**

תורת ההתפתחות, ההולכת וכובשת את העולם כעת היא מתאמת לרזי עולם של הקבלה יותר מכל התורות הפילוסופות האחרות.

ההתפתחות, ההולכת במסלול של התעלות, היא נותנת את היסוד האופטימי בעולם, כי איך אפשר להתיאש בשעה שרואים שהכל מתפתח ועולה. וכשחודרים בתוכיותו של יסוד ההתפתחות המתעלה אנו מוצאים בו את הענין האלוקי מואר בבהירות מוחלטת...

ההתפתחות מופיעה אור על כל ארחות ה' בעולם. ההויה כולה מתפתחת ועולה, כשם שהדבר ניכר בחלקים ממנה ועליתה היא כללית כמו פרטית, עולה היא עד מרום הפסגה של הטוב המוחלט.

**3)אורות התשובה ה:ג**

העולם מוכרח הוא לבא לידי תשובה שלמה. אין העולם דבר עומד על מצב אחד כי אם הולך הוא ומתפתח, וההתפתחות האמיתית השלמה מוכרחת היא להביא לו את הבריאות הגמורה, החמרית והרוחנית, והיא תביא את אור חיי התשובה עמה

**4)אורות התשובה ד:ב-ג**

על ידי התשובה הכל שב לאלקות, ע"י מציאות כח התשובה, השורר בעולמים כולם שב הכל ומתקשר במציאות השלמות האלוקית, וע"י הרעיונות של התשובה דעותיה והרגשותיה, כל המחשבות, הרעיונות והדעות, הרצונות וההרגשות מתהפחים ושבים להקבע בעצם תכונתם בתוכן הקודש.

התשובה הכללית שהיא עלוי העולם ותקונו, והתשובה הפרטית, הנוגעת לאישיות הפרטית שכל אחד ואחד...הן ביחד תוכן אחד. וכן כל אותם תיקוני התרבות שעל ידם העולם יוצא מחורבנו, סדרי החיים החברתיים והכלכליים, ההולכים ומשתכללים עם תקוני כל חטא ועון מחמורים שבחמורים עד דקדוקי סופרים ומדות חסידות היותר מופלגות, כולם עושים חטיבה אחת, ואינם מנותקים זה מזה, "וכולהו לחד אתר סליקין".

**5)אורות התשובה יב:ד-ה**

כל חטא, אפילו הקל שבחטאים, מטביע בקרב האדם שנאה לאיזו בריאה, ועל ידי תשובה חוזרת האהבה להאיר.

בשעה שהאדם חוטא הוא בעלמא דפירודא, ואז כל פרט ופרט עומד בפני עצמו, והרע הוא רע בפני עצמו ויש לו ערך רע בפני עצמו...

**6)אורות התשובה ד:ה**

הטבע העולמי וכל יציר פרטי, ההיסתוריה האנושית וכל איש יחידי ומעשיו צריכים להיות מסוקרים בסקירה אחת כתוכן אחד בעל פרקים שונים, ואז ממהרת האורה של הדעה המביאה לידי תשובה לבא.

**7)אורות התשובה יד:א**

כשם שצריכים להעלות את המדות והמחשבות הרעות לשרשן, כדי לתקנן ולמתקן, כן צריכים להעלות את המדות והמחשבות הקטנות אע"פ שהן טובות אבל אינו במעלה גדולה ומאירה, למקור שורשן, ולהאירן באור של גדולה. וכשם שמועילים לעולם כולו בעלית המדות והמחשבות הנפולות, כך ויותר מועילים ומטיבים לעולם על ידי העלתן של המדות והמחשבות הקטנות כשעולות לאורה גדולה. ומדה זו של העלאת דברים קטנים לגדלות אינה פוסקת בכל עת ובכל שעה, והיא התשובה הגמורה שצדיקים גמורים באים על ידה להיות עולים בהעלות בעלי תשובה.